### 6.      Orientering om budgetopfølgning Teknik- og Miljøudvalget pr. 30. november 2017

**Åbent**

Sagsnr.: 326-2017-5121        J.nr.: 00.30.14           Dokumentnr.:
326-2017-362669

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 30. november
2017. Dispositionsregnskaberne viser et samlet forventet mindreforbrug på 0,9
mio. kr. (sidste måned merforbrug 2,9 mio. kr.). Hovedårsagen til forskellen i
forhold til sidste måned er en teknisk tillægsbevilling på 3,7 mio. kr. med
henblik på overholdelse af udvalgets bevillingsramme.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben.

Nedenfor er skrevet bemærkninger til de største forventede
mer- eller mindreforbrug.

*Plan, Byg og Miljø*

Arbejdet med indsatsplaner fortsættes i 2018 og 2019. Det
forventes, at 2,1 mio. kr. opspares og overføres til det videre arbejde i 2018
og 2019 (sidste måned 2,0 mio. kr.). Der forventes et mindreforbrug på 0,4 mio.
kr. (sidste måned 0,4 mio. kr.) som vedrører tilsagn om tilskud fra Miljø- og Fødevareministeriet
til naturprojekter, hvor udgifterne har været afholdt tidligere.

Der forventes et merforbrug på færger og havne på 3,2 mio.
kr. (sidste måned 3,4 mio. kr.) og heraf udgør havneområdet samlet et forventet
merbrug på 0,2 mio. kr. (sidste måned 0,2 mio. kr.)

På færgedriften forventes nu et merforbrug på 3,0 mio.kr.
(sidste måned 3,2 mio.kr.). Forbedringen skyldes, at der er indgået højere
indtægter end forventet.

Der er udarbejdet en handleplan for færgedriften for at
indhente merforbruget over de kommende 4 år. Derudover vil der være fokus på
udvikling af værktøjer til den fremadrettede økonomi- og aktivitetsstyring, så
det sikres at handleplanens effekter nås. Der vil blive arbejdet videre med
andre aktivitetsområder, som vil kunne tilføjes handleplanen efterfølgende, så
merforbruget eventuelt kan nedbringes hurtigere.

*Vej, Ejendom og Affald, excl. brugerfinansieret*

På [adresse] områder forventes et merforbrug på 1,0
mio. kr. (sidste måned 0 kr.) og der disponeres der med, at det samlede
merforbrug på 2,1 mio. kr. der blev overført fra 2016 ikke kan indhentes i
2017.

Der forventes et merforbrug på Entreprenørservice på 2,9
mio. kr. (sidste måned 2,0 mio. kr.) som bl.a. skyldes et planlagt overført
merforbrug fra 2016 på 2,9 mio. kr. som er planlagt afviklet over en fireårig
periode fra 2016-2019. Der har været færre opgaver end forudsat i slutningen af
2017. Samtidig med en mild vinter har dette medført et lavere timesalg, som
giver usikkerhed om, hvorvidt den forventede afvikling af tidligere merforbrug
vil nås i 2017.

*Orientering vintertjeneste:*

Budgettet udgør 10,8 mio. kr. Udgifter bogført i januar til
november 2017 udgør 5,0 mio. kr.

*Opfølgning på kontrolbuddet fra Entreprenørservice:*

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt. Pr. 30.
november 2017 er der solgt ydelser for i alt 2,8 mio.
kr. (sidste måned 1,7 mio. kr.).

*Vej, Ejendom og Affald, brugerfinansieret område
(renovation):*

Der forventes et mindreforbrug på 1,7 mio. kr. (sidste måned
0 kr.), som hovedsageligt skyldes en ændret praksis, således at erhvervsaffaldsgebyret
for 2017, samt en mindre efterregulering for 2016, er indgået i 2017 mod
tidligere forventet i 2018. Fremover vil gebyrindtægten følge regnskabsåret. Derudover
er en række udgiftsposter revurderet og nedjusteret.

*Økonomi:*

På Kommunalbestyrelsens møde den 29. november 2017 blev
godkendt en teknisk tillægsbevilling på 3,7 mio. kr. med henblik på
overholdelse af udvalgets bevillingsramme.

**Økonomiske konsekvenser**

*Drift:*

Den samlede budgetopfølgning viser et forventet
mindreforbrug på udvalgets område på 0,9

mio. kr. (sidste måned merforbrug på 2,9 mio. kr.).

*Anlæg:*

Den samlede budgetopfølgning viser en forventet
saldo/mindreforbrug ultimo 2017 på 24,1 mio. kr. (sidste måned 17,1 mio. kr.).
Forskellen fra sidste måned skyldes, at dele af anlægsprojekter vedr.
brovedligeholdelse, trafiksikkerhed og anlæg af vej ved [adresse] forventes
overført og forbrugt i kommende år.

**Bilag**

|  |  |
| --- | --- |
| Månedsrapport Teknik og Miljøudvalget pr. 30. november 2017 | 326-2017-361071 |